Il-coach ta' RB Leipzig, Julian Nagelsmann, qed jiġi segwit sew minn Manchester City. Dawn tal-aħħar bħalissa għandhom lil Pep Guardiola fit-tmexxija tat-team iżda f'dawn l-aħħar jiem għad hemm ċerta inċertezza jekk il-kowċ hux se jġedded il-kuntratt tiegħu jew le. Id-diriġenti tat-team li jilgħab f'Etihad Stadium qed jimxu fuq pjan B sabiex ikunu preparati għal dak li jista' jinqala'. Barra Nagelsmann qed jissemma' wkoll l-eks kowċ ta' Tottenham Hotspur, Mauricio Pochettino, għalkemm tal-ewwel hu iktar favorit mid-diriġenti Ingliżi. Nagelsmann għandu 33 sena u ilu jmexxi lil RB Leipzig sa mis-sena 2019. Fil-passat huwa kellu wkoll ir-riedni ta' Hoffenheim f'idejh.